annaler
Store norske leksikon,Historie,Historievitenskap,Kildeskrifter
Annaler, eller årbøker, er skrifter som kort meddeler historiske begivenheter i kronologisk rekkefølge.
Med slike annaler er historieskrivningen begynt de fleste steder; både kinesere, persere, assyrere og egyptere hadde annaler. I Roma førte prestene annaler (annales maximi). De første romerske historieskrivere nedtegnet på samme måte begivenheter år for år, og kalles annalister. I middelalderen skrev munkene annaler som er hovedkilder til vår viten om denne perioden. Også fra de nordiske landene har man annaler, de fleste fra 1200- og 1300-tallet.Islandske annaler indtil 1578, som også vedrører Norge, ble utgitt i 1888 av historikeren Gustav Storm. Les mer i Store norske leksikon krønike latinsk litteratur